CELEX: 62017CN0245
Language: bg
Date: 2017-05-11 00:00:00
Title: Дело C-245/17: Преюдициално запитване от Tribunal Superior de Justicia de Castilla-La Mancha (Испания), постъпило на 11 май 2017 г. — Pedro Viejobueno Ibáñez и Emilia de la Vara González/Consejería de Educación de Castilla-La Mancha

13.11.2017   
            
            
               BG
            
            
               Официален вестник на Европейския съюз
            
            
               C 382/26
            
         Преюдициално запитване от Tribunal Superior de Justicia de Castilla-La Mancha (Испания), постъпило на 11 май 2017 г. — Pedro Viejobueno Ibáñez и Emilia de la Vara González/Consejería de Educación de Castilla-La Mancha
   (Дело C-245/17)
   (2017/C 382/32)
   Език на производството: испански
   
      Запитваща юрисдикция
   
   Tribunal Superior de Justicia de Castilla-La Mancha
   
      Страни в главното производство
   
   
      Жалбоподатели: Pedro Viejobueno Ibáñez и Emilia de la Vara González
   
      Ответник: Consejería de Educación de Castilla-La Mancha
   
      Преюдициални въпроси
   
   
               1)
            
            
               Може ли приключването на учебните занятия за съответната учебна година да се приеме за обективна причина, която обосновава различно третиране на посочените временно наети държавни учители спрямо държавните учители на постоянен трудов договор?
            
         
               2)
            
            
               Съвместимо ли е с принципа за недопускане на дискриминация спрямо тези временно наети държавни учители обстоятелството, че с прекратяване на трудовото им правоотношение при приключване на учебните занятия, същите са лишени от възможността да ползват полагаемите им се годишни отпуски като реални почивни дни, което се компенсира със заплащането на съответните обезщетения?
            
         
               3)
            
            
               Съвместима ли е с принципа за недопускане на дискриминация спрямо посочените служители, които се вписват в понятието за работници на срочен трудов договор, абстрактна норма, като съдържащата се в четиринадесета допълнителна разпоредба от Ley Regional 5/2012, de 12 de julio, de Presupuestos Generales de la Junta de Comunidades de Castilla-La Mancha para 2012 (Регионален закон № 5/2012 г. от 12 юли относно общия бюджет на правителството на Кастилия-Ла Манча), която, с цел икономия на бюджетни средства и изпълнение на целта за бюджетен дефицит, освен други мерки, отменя прилагането на Споразумение от 10 март 2014 г., подписано между Ministerio de Educación y Ciencia (Министерство на образованието и науката) и синдикатът ANPE (Национално сдружение на училищните преподаватели), публикувано с Решение от 15 март 1994 г. на Dirección General de Personal y Servicios (Генерална дирекция на служителите) (BOMEC (официален бюлетин на Министерство на образованието и науката) от 28 март 1994 г.) в частта относно заплащането на възнаграждение за периода на ползване на годишните отпуски през месеците юли и август при замествания с продължителност над 5 месеца, както и при временно заемане на незаети длъжности, и предвижда заплащане на временно наетите служители на обезщетение за неизползван годишен отпуск за 22 работни дни, в случай, че наемането на срочен договор е за цяла учебна година или пропорционално за съответните дни на наемането?